**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**proiect 09.02.2024**

Ca urmare a solicitării de emitere a acordului de mediu adresată de **SC AQUABIS SA,** cu sediul în municipiul Bistrița, str. Parcului, nr. 1, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 10958/07.09.2023, *ultima completare la nr. 1648/09.02.2024*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 07.02.2024, **că proiectul: ”*Reabilitare și extindere rețele de apă și canalizare, în localitatea Năsăud, județul Bistrița-Năsăud*”,** propus a fi amplasat în orașul Năsăud, B-dul Grănicerilor, str. Ion Creangă, str. Crinului, str. Trandafirilor, str. Tudor Vladimirescu, str. Rahovei, str. Crișan, str. George Coșbuc, str. Cloșca, str. Crucii,județul Bistriţa-Năsăud, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2 la pct. 13, lit. a) “orice modificări sau extinderi, altele decât cele prevăzute la pct. 24 din anexa 1, ale proiectelor prevăzute in anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*Proiectul propus* ***nu intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare;*

*Proiectul propus* ***intră*** *sub incidența prevederilor*[*art. 48*](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)*și*[*54*](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018,* ***nu rezultă un impact semnificativ asupra mediului al proiectului propus.***

*Pe parcursul derulării procedurii de mediu, anunţurile publice au fost mediatizate prin: afişare la sediul Primăriei orașului Năsăud, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

***1. Caracteristicile proiectului****:*

***a)******dimensiunea și concepția întregului proiect:***

– *prin proiect se propune* *reabilitarea și extinderea rețelelor de apă și canalizare, în orașul Năsăud, pe următoarele străzi: B-dul Grănicerilor, str. Ion Creangă, str. Crinului, str. Trandafirilor, str. Tudor Vladimirescu, str. Rahovei, str. Crișan, str. George Coșbuc, str. Cloșca, str. Crucii;*

*Pentru extinderea rețelelor de apă se propun următoarele lucrări:*

* Rețele noi de distribuție apă din țevi de polietilenă de înaltă densitate cu D = 110 mm, PN = 10 bari execuția acestora realizându-se prin cuplarea la rețelele existente în zonă.*

*Rețele apă cu PEHD, SDR17, DN 63, PN10 L = 134 metri*

*Retele apă cu PEHD, SDR17, DN 110, PN10 L = 5806 metri*

*Conducte racord apă cu PEHD, SDR17, DN 32, PN10 L = 1960 metri*

*Conducte racord apă cu PEHD, SDR17, DN 63, PN10 L = 105 metri*

*Total lungimi retele și conducte racord apă: L = 8005 metri*

*Lungimea totală a reţelelor de apă propuse pentru reabilitare este de 5662 metri repartizate astfel:*

*- Str. Grănicerilor: PeHD - 110 mm şi Pn = 10 at. - L.total = 2156 metri;*

*- Str. Ion Creangă: PeHD - 110 mm şi Pn = 10 at. - L.total = 170 metri;*

*- Str. Crinului: -PeHD - 63 mm şi Pn = 10 at. - L.total = 134 metri;*

*- Str. Trandafirului: PeHD - 110 mm şi Pn = 10 at. - L.total = 129 metri;*

*- Str. Tudor Vladimirescu: PeHD - 110 mm şi Pn = 10 at. - L.total = 494 metri;*

*- Str. Rahovei: PeHD - 110 mm şi Pn = 10 at. - L.total = 262 metri;*

*- Str. Crișan: PeHD - 110 mm şi Pn = 10 at. - L.total = 124 metri;*

*- B-dul. George Coșbuc: PeHD - 110 mm şi Pn = 10 at. - L.total = 1779 metri;*

*- Str. Cloșca: PeHD - 110 mm şi Pn = 10 at. - L.total = 414 metri;*

*Lungimea totală a reţelelor de apă propuse pentru extindere este de 278 metri, din care:*

*- Str. Crucii: PeHD - 110 mm şi Pn = 10 at. - L.total = 278 metri;*

* Pe rețelele noi se vor monta hidranți de incendiu supraterani - 35 bucăți;*

* Branșamente noi pentru toți consumatorii echipate cu cămine de apometru;*

*Racordurile la imobile au rolul de alimentare cu apă a acestora făcând legătura între rețeaua de distribuție și instalația interioară de utilizare prin intermediul unui cămin de branșament existent pentru rețelele reabilitate și un cămin de branșament nou pentru extinderi. În proiectul propus s-au prevăzut 295 racorduri, din care 285 bucăți pe rețea reabilitată și 10 pe extinderi.*

*- 10 branșamente noi cu diametrul de 32 mm executate pe extinderea de rețea echipate cu cămin de apometru, lungime racorduri, L=70 metri;*

*- 270 branșamente de apă cu diametrul de 32 mm până la căminul de branșament existent, pe rețele reabilitate, lungime racorduri L=1890 metri.*

*- 15 branșamente de apă cu diametrul de 63 mm până la căminul de branșament existent, pe rețele reabilitate, lungime racorduri L=105 metri.*

* Cămine de vane - 15 bucăți;*

* Cuplarea rețelelor noi executate la sistemul de distribuție existent prin cămine de vane noi.*

* Extindere rețea de canalizare pe tronsoanele de canalizare din rețelele existente pe strada: Crucii și Trandafirilor;*

*Rețele canalizare menajeră cu D = 250 mm L= 421 metri*

*- Str. Trandafirului: L.total = 129 metri, realizată din țeavă PVC DN 250 SN8.*

*- Str. Crucii: L.total = 292 metri, realizată din țeavă PVC DN 250 SN8.*

*Conducte racord canalizare PVC DN 160 L= 245 metri*

*Total lungimi colectoare și conducte racord canal L= 666 metri*

*- Cămine de vizitare pentru canalizare - 17 bucăți;*

*- Cămine de branșament - 18 bucăți;*

*Colectoarele de canalizare menajeră se vor amplasa subteran de o parte și de alta a drumurilor*

*județene, comunale și străzilor secundare din orașul Năsăud. În plan vertical colectoarele de canalizare se vor monta sub conductele de apă, gaz, electrice, etc.*

*- Stația de pompare SP1 se va amplasa în zona de cuplare a străzii Cloșca cu rețea de*

*distribuție și are rolul de a asigura presiunea necesară consumatorilor aflați pe străzile Cloșca și Crucii aflate la o cota superioară cotei de amplasare a rezervoarelor de acumulare din localitate. Pentru securizarea acesteia s-a prevăzut o baracă tip container din panouri sandwich amplasată pe o fundație din beton armat.*

*Racordurile cuprind: conducta inox AISI 304 DN 50, L=3,0m, flanse inox AISI304 DN50, vana sertar DN 50 PN 10 pe aspiratie grup 1 buc, vana sertar DN 50 PN 16 pe refulare grup 1 buc, racorduri vase hidrofor, cleme și cabluri electrice.*

***Organizarea de șantier*** *presupune amenajarea unui spațiu care va fi pus la dispoziție de SC AQUABIS SA - Secția Năsăud, pe str. Valea Podului în vechiul amplasament al Stației de epurare. În interiorul acestei incinte se va pune la dispozitie un spațiu cu suprafața de 300 mp care va fi amenajat și împrejmuit cu gard din plasă de sârmă, constând din:*

*- o platformă pentru depozitare materiale*

*- amenajarea unor magazii provizorii cu rol de depozitare a materialelor de construcţii şi a*

*sculelor/utilajelor;*

*- instalarea temporară a unor vestiare şi containere de lucru pentru muncitori şi pentru personalul coordonator;*

*- amenajarea unor spaţii de depozitare temporară a deşeurilor, cu colectarea selectivă a acestora;*

*-instalarea temporară a unor toalete mobile ecologice;*

*Acestea se vor desființa la sfârșitul lucrărilor și terenul se va aduce la forma inițială.*

***b) cumularea cu alte proiecte existente și/sau aprobate:*** *în zonă nu există proiecte de același tip, nu are efect cumulativ;*

***c) utilizarea resurselor naturale, în special a solului, a terenurilor, a apei și a biodiversității****: dintre resursele naturale se utilizează piatră spartă, nisip, pietriș;*

***Utilități:***

*1. Alimentare cu apă: apa potabilă și pentru nevoile de igienă va fi asigurată cu sticle PET;*

*2. Evacuarea apelor uzate: nu este cazul;*

*3. Energie electrică: de la rețeaua electrică existentă în zonă;*

*4. Încălzirea și prepararea apei calde menajere: nu va fi asigurată;*

***d) cantitatea și tipurile de deșeuri generate/gestionate:***

*- în perioada de implementare a proiectului va rezulta materialul steril – sol, ce va fi utilizat la refacerea mediului;*

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate.*

***e) emisiile poluante, inclusiv zgomotul şi alte surse de disconfort:*** *rezultă numai la faza de execuție a proiectului și se datorează executării săpăturilor cu ajutorul utilajelor. Este posibilă dispersia particulelor sub formă de praf și producerea de zgomot.*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *la implementarea proiectului nu se utilizează substanţe periculoase și tehnologii care pot să inducă risc de accidente.*

***g)******riscurile pentru sănătatea umană (de ex., din cauza contaminării apei sau a poluării atmosferice):*** *proiectul se implementează în intravilanul orașului Năsăud, nu prezintă risc pentru sănătatea umană.*

***2. Amplasarea proiectelor:***

***2.1******utilizarea actuală şi aprobată a terenurilor:*** *conform Certificatului de Urbanism nr. 97/18.08.2023, cu valabilitate 12 luni, eliberat de Primăria orașului Năsăud, categoria de folosință este de străzi/trotuare, situate în intravilanul orașului Năsăud, domeniu public;*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

***2.3******capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul nu este amplasat într-o astfel de zonă;*

*b) zone costiere şi mediul marin – proiectul nu este amplasat în zonă costieră sau mediu marin;*

*c) zonele montane şi forestiere – proiectul este amplasat în intravilanul orașului Năsăud;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul este amplasat în intravilanul orașului Năsăud, dar densitatea populației nu este mare;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b)******Natura impactului*** *- impact relativ redus, nesemnificativ și local, doar pe perioada execuției lucrării;*

***c)******Natura transfrontieră a impactului*** *– lucrările propuse nu au efect transfrontieră;*

***d)******Intensitatea şi complexitatea impactului*** *- impactul este redus și se manifestă doar asupra factorului de mediu aer și sol și doar pe perioada execuției lucrării;*

***e)******Probabilitatea impactului*** *– impact cu probabilitate redusă manifestat numai pe parcursul realizării investiției;*

***f)******Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la încetarea activităţii;*

***g) Cumularea impactului cu impactul altor proiecte existente și/sau aprobate*** *- în zonă nu există proiecte de același tip, nu are efect cumulativ;*

***h) Posibilitatea de reducere efectivă a impactului -*** *prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă (prin utilizarea mașinilor și utilajelor silențioase și verificate tehnic).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−***proiectul propus* ***nu intră*** *sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare;*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

**−***proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Conform* ***Punct de vedere nr. 2/29.01.2024, S.G.A. Bistrița-Năsăud*** *decide că pentru proiectul propus* ***nu este necesară elaborarea SEICA,*** *deoarece lucrările prevăzute vor avea doar impact local și nu determină modificări semnificative ale indicatorilor hidromorfologici, chimici și biologici raportat la corpul de apă.*

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor. Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *În scopul conservării și protejării speciilor de plante și animale sălbatice terestre, acvatice și subterane, prevăzute în anexele nr. 4 A și 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic.*

***15.*** *Se vor respecta toate condițiile și măsurile din Avizul de gospodărire a apelor nr. ..., emis de Sistemul de Gospodărire a Apelor Bistrița-Năsăud:*

***16.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

chim. Rodica Sălăjan geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |